L’Associació de Dones de la Canyada celebra el seu 19 aniversari amb una setmana plena d’activitats
26/06/2015

# L’Associació de Dones de la Canyada celebra el seu 19 aniversari amb una setmana plena d’activitats

[![Imagen de grupo del almuerzo en la Pinaeta](/images/noticias/2015/07/almuerzo-pinaeta.jpg)](/images/noticias/2015/07/almuerzo-pinaeta.jpg)

26.06.2015

L’Associació de dones de la Canyada, inaugurava dimarts passat 23 de juny, una setmana plena d’activitats amb motiu del seu 19 aniversari. La “Volta a Peu”, va compartir protagonisme amb l’esmorzar de totes les sòcies en la Pinaeta de la Canyada. Eixa mateixa vesprada obria les seues portes una exposició que reunia els treballs realitzats durant l’any en els tallers que organitza l’associació. A la inauguració van acudir la regidora de la Dona, Paqui Periche, i el tècnic de l’Ajuntament Xavi Valls.

Poques van voler perdre’s el tradicional dinar de fi de curs on van disfrutar d’una inoblidable vetlada en la millor companyia. Una vegada finalitzada va tindre lloc l’Assemblea General, i a continuació, la vesprada es va omplir de cultura gràcies a l’actuació dels grups de Ball Poesia i Teatre que van oferir una obra seua.

Al terme de la setmana de l’aniversari, en la qual també es va celebrar un mercat ambulant solidari, la presidenta de l’Associació de dones de la Canyada, va mostrar el seu agraïment a tots els participants per l’èxit d’esta nova edició.

![Imagen del aniversario de la Asociación de mujeres de La Cañada](/images/noticias/2015/07/aniversario-mujeres-canyada.jpg)